Швейцарияла хәҙерге заман гәзит баҙарының үҫеше Реформация йоғонтоһо аҫтында башлана. 1610 йылда Базель ҡалаһында Швейцарияның беренсе даими гәзитеxa0— «Ординари-Цайтунг» сыға. 1620 йылда Цюрихта гәзиттәр баҫыла башлай, уларҙың береһеxa0— «Ординари-Вохенцайтунг», илдең рәсми булмаған «төп» гәзите Нойе Цюрхер Цайтунгтың туранан-тура башлап ебәреүсеһе тип һанала. 1827 йылда Швейцарияла 27 гәзит сыға. 1830 йылдағы революцион ваҡиғаларҙан һуң цензура бөтөрөлгәс, баҫмалар һаны бик тиҙ арта башлай, ә 1857 йылда Конфедерацияла 180 гәзит баҫылып сыға. Швейцарияның иң күп гәзиттәре XX быуаттың 30-сы йылдарҙа (400-ҙән ашыу) сыға. Һуңынан уларҙың һаны кәмей башлай һәм был процесс беҙҙең көндәргә тиклем дауам итә.